Ef tilkynnt er um eigendaskipti án greiðslu bifreiðagjalds fara eigendaskipti í bið . Bifhjólum sem hvorki telst bifreið né torfærutæki , eru aðallega ætlað til fólks - eða vöruflutninga , eru á tveimur hjólum eða fleiri , með eða án hliðarvagns og eru a.m.k. 400 kg að eigin þyngd . Sá sem er skráður eigandi á gjalddaga ber ábyrgð á greiðslu gjaldsins . Bifreiðagjald er greitt í hlutfalli við skráningartíma , en gjald fyrir nýskráða bifreið fellur í eindaga þegar við nýskráningu . Fjárhæð bifreiðagjalds Bifreiðagjald miðast við skráða losun koltvísýrings ( CO2 ) ökutækis , en hún er mæld í grömmum á hvern ekinn kílómetra . Tveir staðlar eru fyrir mælingu á losun koltvísýrings , annars vegar evrópska aksturslotan ( NEDC ) og hins vegar samræmda prófunaraðferðin ( WLTP ) . Bifreiðagjald ökutækis , að eigin þyngd 3.500 kg. eða minna , skal vera 6.225 kr. á hverju gjaldtímabili . Liggi upplýsingar um skráða losun koltvísýrings viðkomandi ökutækis ekki fyrir skal losun ökutækis samkvæmt evrópsku aksturslotunni ákvörðuð sem 0,12 grömm á hvert kíló skráðrar eigin þyngdar ökutækisins að viðbættum 50 grömmum af koltvísýringi . Bifreiðagjald ökutækis , að eigin þyngd meira en 3.500 kg , á hverju gjaldtímabili er 58.325 kr. að viðbættum 2,49 kr. fyrir hvert kíló skráðrar eigin þyngdar ökutækis umfram 3.500 kg . Bifreiðagjald ökutækis , að eigin þyngd meira en 3.500 kg , skal þó ekki vera hærra en 91.800 kr. á hverju gjaldtímabili . Undanþágur frá greiðslu bifreiðagjalds Eigendur ökutækja sem uppfylla neðangreind skilyrði eru undanþegnir bifreiðagjaldi : Ökutæki í eigu þeirra sem njóta örorkubóta eða umönnunarbóta vegna örorku barna ( þó einungis ein bifreið fyrir hvern rétthafa ) . Ökutæki í eigu björgunarsveita . Ökutæki sem eru eldri en 25 ára í upphafi gjaldárs . Gjalddagi vegna fyrra tímabils er 1. janúar en 1. júlí vegna seinna tímabilsins .